Korpusa komandieris

Korpusa komandieris jeb komkors (krievu: командир корпуса) bija augstākā komandējošā sastāva dienesta pakāpe Sarkanajā armijā. Nosaukums var būt attiecināms arī uz korpusa komandiera amatu.

Komkora pakāpe ieviesta 1935. gada 22. septembrī ar PSRS CIK un PSRS TKP lēmumu. Augstākā pakāpe bija 2. ranga armijas komandieris, zemākā — divīzijas komandieris. Vārds "komkors" Sarkanajā armijā lietots arī pirms 1935. gada, bet kā amata nosaukums.

Kopumā šī pakāpe piešķirta 146 cilvēkiem. 59 komkori tika represēti 1937.—1938. gadā. 1940. gada 7. maijā ar PSRS AP Prezidija dekrētu Sarkanajā armijā ieviestas ģenerāļu pakāpes, kas aizstāja komandieru pakāpes. Pāratestācijā 1940.—1941. gadā par armijas ģenerāli kļuva viens komkors (G. Žukovs), par ģenerālleitnantiem — 52 komkori, par ģenerālmajoriem — 6 komkori.
+Līdzvērtīgās pakāpes citos karaspēka veidosKaraspēka veids / sastāvsAtbilstošā pakāpe / amatsKomandējošais sastāvsIekšlietu Tautas komisariāts 3. ranga valsts drošības komisārs
 milicijas inspektors
 (IeTK karavīriem un robežsargiem pakāpes kā Sarkanajā armijā)Sarkanās armijas Jūras spēki1. ranga flagmanisPriekšniecības sastāvsinženieri sauszemes un gaisa spēkoskorpusa inženierisinženieri jūras spēkos1. ranga inženieris—flagmanisvisu karaspēka veidu politiskais sastāvskorpusa komisārsvisu karaspēka veidu saimnieciskais sastāvskorpusa intendantsvisu karaspēka veidu juridiskais sastāvskorpusa militārais juristsvisu karaspēka veidu medicīniskais sastāvskorpusa ārstsvisu karaspēka veidu veterinārais sastāvskorpusa veterinārārsts

Kategorija:PSRS Bruņoto spēku dienesta pakāpes
Kategorija:Komkori